17/01/2014 | Administración LocalMunicipal
Arteixo
Secretaría Xeral
Anuncio bases e condicións de participación no 6º plan municipal de formación para o emprego 2014 do Concello de Arteixo

ANUNCIO BASES E CONDICIÓNS DE PARTICIPACIÓN NO 6º PLAN MUNICIPAL DE FORMACIÓN PARA O EMPREGO 2014 DO CONCELLO DE ARTEIXO condicións de participación e as bases de selección dos participantes no 6º Plan Municipal de Formación para o Emprego 2014 O concello de Arteixo anuncia as bases e condicións de participación no 6º PLAN MUNICIPAL DE FORMACIÓN PARA O EMPREGO 2014 DO CONCELLO DE ARTEIXO, aprobadas pola Xunta de Goberno Local, en sesión ordinaria de oito de xaneiro de 2014, e que se publican a continuación e que permanecerán expostas ao público durante o prazo de presentación de solicitudes: “1.- OBXECTO O obxecto deste procedemento de selección é establecer os criterios básicos a seguir na selección do alumnado dos cursos de formación ocupacional encadrados dentro do 6º Plan Municipal de Formación para o Emprego 2014.2.- ESPECIALIDADES FORMATIVAS 2.1.- CURSOS 2.2.- PRÁCTICAS NON LABORAIS Nos cursos que se inclúe un módulo de prácticas non laborais en empresas, estas serán obrigatorias. O alumnado que non asista ao módulo de prácticas non levará diploma aínda que asista a tódolos módulos das clases teóricas 2.3.- MÓDULOS TRANSVERSAIS Tódolos cursos inclúen dous módulos transversais: · Técnicas de busca de emprego ou creación de empresas · Políticas de igualdade No caso de non asistir aos módulos transversais, no título non se recollerá a certificación de realización dos mesmos 3.- REQUISITOS MÍNIMOS PARA PARTICIPAR NOS CURSOS. Poderán participar no proceso de selección aquelas persoas que cumpran os seguintes requisitos: · Estar desempregadas e inscritas como tal no Servizo Público de Emprego de Galicia · Residir no Concello de Arteixo (estas condicións acreditaranse presentando a tarxeta de demanda de emprego) Estes requisitos e demais condicións para o acceso aos cursos, deberán cumprirse na fecha en que finalice o prazo de admisión de solicitudes e han de ser acreditados xunto coa solicitude. Terán preferencia para participar nos cursos do 6º Plan Municipal de Formación para o Emprego 2014 as persoas que non asistiron a ningún curso de formación para o emprego convocado polo Concello de Arteixo nos dous últimos anos, asi como as persoas que non houberan rexeitado participar en algún de estes cursos nos últimos 2 anos.4.- AXUDAS AO ALUMNADO Terán dereito as axudas os/as alumnos/as que teñan a condición de desempregados, inscritos como demandantes de emprego no Servizo Público de Galicia, na data de inicio do curso. No suposto o/a alumo/a desempregado adquira a condición de ocupado/a durante a realización do curso, deixarán de percibir a axuda a partir do primeiro dia do mes seguinte a aquel en que teña lugar esta situación. O importe das axudas: 2 euros por alumno/día asistencia ao curso.5.- PROCEDEMENTO DE SELECCIÓN E CRITERIOS DE SELECCIÓN 5.1.- CONVOCATORIA PÚBLICA Para o proceso de selección do alumnado procederase á convocatoria pública a través da exposición deste documento de “procedemento de selección de alumnado” no Tablón de Edictos Municipais, na páxina web do Concello e a través doutros medios publicitarios si se considera oportuno.5.2.- ENTREGA DE SOLICITUDES 5.2.1.-As persoas que estean interesadas en participar nas probas de selección deberán aportar a seguinte documentación: · Solicitude de inscrición · Copia da demanda de emprego actualizada · Copia do currículo vitae · Certificado expedido polo Servizo Público de Emprego, para acreditar a condición de parados de longa duración A documentación debera entregarse no Rexistro das oficinas do departamento de Promoción Económica e Turismo situadas no Centro Arteixo Innovación. As persoas que desexen máis información sobre as accións formativas e/ou a documentación a aportar poden poñerse en contacto co: Departamento de Promoción Económica e Turismo Centro Arteixo Innovación Ave. Arsenio Iglesias s/n Polígono de Sabón, parcela 46 Teléfono: 981 640 572 Fax: 981 641 166 O número máximo de cursos que se poden solicitar por persoa é de cinco.5.2.2.- Prazo de inscrición: do 27 ao 31 de xaneiro de 2014. O prazo de presentación de solicitudes poderá ampliarse en función de calquera incidencia que se produza, sempre co obxectivo de mellorar o propio procedemento e os obxectivos de formación 5.2.3.- O día 5 de febreiro de 2014 publicarase no Taboeiro de Edictos Municipais e na páxina web do Concello as datas e horas das entrevistas persoais dos candidatos.5.3.- CREACIÓN COMISIÓN TÉCNICA DE SELECCIÓN A proposta do Concelleiro Responsable de Área, designarase mediante Decreto da Alcaldía a composición da Comisión Técnica responsable da selección do alumnado, que estará composta por un mínimo de 3 técnicos/as adscritos o departamento de Promoción Económica. A comisión quedará facultada para a resolución de cantas incidencias se poidan producir ou derivar da mesma.5.4.- PROBAS DE SELECCIÓN, CRITERIOS DE BAREMACIÓN As probas de selección consistirán nunha entrevista persoal, onde se terán en conta os criterios de baremación dos cursos. Valoraranse aspectos como a motivación da persoa e a adecuación da opción formativa solicitada á súa traxectoria formativa e profesional. CRITERIOS DE BAREMACIÓN: *Longa duración para menores de 30 anos e maiores de 45 anos, máis de 180 días inscritos inenterrumpidamente no Servizo Público de Emprego de Galicia. Para o resto de desempregados/as máis de 365 días.5.5.- ACTAS DE SELECCIÓN Unha vez finalizada a fase de baremación elevarase Acta de Resultado de Selección por parte da Comisión Técnica, na que conste o listado das persoas admitidas para cada curso co nome, apelidos e DNI, así como as persoas que queden en reserva e que poderán incorporarse ante baixas que se produzan, sempre que non houbera transcorrido o 20% das horas lectivas do curso. As actas de selección dos participantes serán publicadas no Taboeiro de Edictos Municipais e na páxina web do Concello. Ademais o Departamento de Promoción Económica contactará telefónicamente coas persoas seleccionadas antes do comezo de cada curso, realizaranse dúas chamadas a cada participante, no caso de non conseguir contactar co alumno, este quedará directamente excluido e se incorporará o seguinte reserva. No caso de que a persoa seleccionada non quera realizar o curso deberá acudir ao Departamento de Promoción Económica para firmar a renuncia ao mesmo.6.- COBERTURA DO RISCO DE ACCIDENTES DO ALUMNADO O alumnado terá cuberto os riscos de accidentes que poderán producirse como consecuencia da asistencia aos cursos, así como na fase de prácticas non laborais nas empresas.7.- DEREITOS E DEBERES DO ALUMNADO DEREITOS DO ALUMNADO: – A recibir a formación teórico/práctica, segundo o programa do curso. – A recibir o material didáctico necesario para a Impartición do curso. – A recibir un diploma acreditativo cando remate o curso con aproveitamento e asistise ao 80% das horas lectivas do curso. DEBERES DO ALUMNADO: – Asistir e seguir con aproveitamento o curso. Os alumnos poden ter dúas faltas de asistencia ao mes sen xustificar, si acumulan máis causarán baixa no curso. As faltas xustificadas e sen xustificar non poderán o 20% das horas lectivas, neste caso o alumno tamén causará baixa. – Presentar os xustificantes das faltas ao docente. – Participar no desenvolvemento das clases e non entorpecer o normal desenvolvemento do curso. – Utilizar correctamente a maquinaria e medios didácticos, así como as instalacións dondo se imparte o curso. – Nos cursos que se inclúe un módulo de prácticas en empresa, estas serán obrigatorias. Os/as alumnos/as que non asistan ao módulo de prácticas non levarán diploma aínda que asistiran a todos os módulos de clases teóricas.8.- CERTIFICADO DE PARTICIPACIÓN O Concello de Arteixo expedirá o correspondente diploma ao alumnado que finalice o curso con aproveitamento e asista ao 80% das horas lectivas (presenciais) do curso, así como ás prácticas non laborais nos cursos en que se inclúan. No diploma figurarán o número de horas, o programa do curso, os módulos transversais e as prácticas non laborais Cando unha persoa cause baixa por colocación e non teña dereito a diploma, expediráselle un certificado de asistencia no que figurarán as horas e os módulos aos que asistiu.” SOLICITUDE DE INSCRICIÓN CURSOS DE FORMACIÓN PARA O EMPREGO 2014 DOCUMENTACIÓN QUE SE ADXUNTA:  Copia da demanda de emprego  Copia Currículum vitae  Certificado expedido polo Servizo Público de Emprego, para acreditar a condición de parado de longa duración De conformidade co desposto na Lei Orgánica 15/1999, de 13 de decembro, de protección de datos de carácter persoal, os seus datos serán tratados de xeito confidencial e serán incorporados ao ficheiro de “Alumnos de Formación Ocupacional” do Concello de Arteixo, aos efectos de participar en accións formativas. En calquera momento poderá exercitar os dereitos de acceso, rectificación, cancelación e oposición sobre os seus datos dirixíndose ao responsable do ficheiro a través de escrito asinado e fotocopia do DNI En Arteixo, a ________ de _______________________ de 2014 Asdo.________________________ Arteixo, a 9 de xaneiro de 2014. O ALCALDE Asdo. Carlos Calvelo Martínez